امریکا خاریجی ایشلر ناظیرلیگی‌نین سؤزچوسو هدر ناوئرت سوریه-نین عفرین بؤلگه‌سیله علاقه‌لی آچیقلاما وئررکن "ی.پ.گ" یئرینه بیرباشا "پ.کا.کا" سؤزوندن ایستیفاده ائتدی.
سؤزچو مطبوعاتا آچیقلاماسیندا "تورکیه دقتینی داعش-دن پ.کا.کا-یا چئویردی" دئدی و بؤلگه‌دکی گرگینلیگین آزالدیلماسینی ایستدیک‌لرینی، سوریه-نین قوزیی – باتی سیندا یئنی بیر پروبلئم ساحه‌سی‌نین اورتایا چیخماسینی ایستمه‌دیک‌لرینی دیله گتیردی.
دیگر طرف‌دن واشینگتن رهبرلیگی‌نین ضدیت‌لی آچیقلاما‌لارینا داها بیر یئنی‌سی علاوه اولوندو.
بئله کی، امریکا مدافعه ناظرلیگی (پنتاگون) تهلوکه‌سیز بؤلگه موضوع سوندا خاریجی ایشلر ناظیری رکس تیلرسونو  یالانلادی.
امریکا باش قرارگاه رئیسلیگی‌نین سؤزچوسو کنت مک کنزی تورکیه ایله "متحمل تهلوکه‌سیز بؤلگه موضوع سوندا" دانیقیش‌لارین بیر نئچه ایلدیر داوام ائتدیگینی سؤیله‌دی.
فرات چایی‌نین قوزیی –باتی سینداکی پ.ی.د/پ.کا.کا عنصورلرینه وئردیک‌لری سلاح‌لاری دا تعقیب ائتدیک‌لرینی ایره‌لی سورن مک کنزی تشکیلاتا وئریلن سلاح‌لار باره‌ده دا تورکیه ایله دانیشیق‌لاری داوام ائتدیردیک‌لرینی دیله گتیردی.
